Paul-Eerik Rummo

pisi|Paul-Eerik Rummo esinemas kirjandusfestivalil HeadRead 29. mail 2011
Paul-Eerik Rummo (sündinud 19. jaanuaril 1942 Tallinnas) on Eesti kirjanik ja poliitik.

 Elulugu 
Paul-Eerik Rummo on kirjanik Paul Rummo poeg. Ta õppis Tallinna 2. Keskkoolis ja lõpetas Tartu Ülikooli 1965. aastal eesti filoloogina.

Seejärel töötas Rummo Vanemuise teatri dramaturgina, olles selleks ajaks juba kahe luulekogu autor ja Eesti Kirjanike Liidu liige. Aastatel 1966-1976 elas Rummo vabakutselise kirjanikuna Tallinnas. 1977. aastal asus ta tööle kirjandusala juhatajana Eesti Draamateatrisse. Ühiskondlike olude liberaliseerumise järel pöördus Rummo 1988. aastal poliitikasse, olles Eesti Liberaalidemokraatliku Partei asutajaliige ja esimees.60-ndad eesti kirjanduses. 60ndadeestikirjanduses.weebly.com

Poliitiline tegevus
Aastal 1980 kirjutas Paul-Eerik Rummo alla 40 kirjale.Paul-Eerik Rummo: 40 kiri oli julge samm, ent piinlik on mõelda toonase ärevuse üle. epl.delfi.ee, 21. veebruar 2020.

Ta on olnud Loomeliitude kultuurinõukogu liige 1987–1990/1991, Riigikantselei kultuurikonsultant 1989–1992, Eesti Kongressi liige 1990–1992 ja tema juhtorgani Eesti Komitee liige 1990–1992, kultuuri- ja haridusminister 1992–1994, Tallinna linnavolikogu liige 1996–1999 (KOV valimistel 1133 häält) ja 1999–2000 (237 häält).

Riigikogu liikmeks oli ta aastatel 1992–1995 (valimistel 5290 häält), 1995–1999 (4592 häält), 1999–2003 (1235 häält) ja 2007–2011 (916 häält) (Riigikogu VII–XI koosseisus). Ta kuulus 1989–1994 Eesti Liberaaldemokraatlikku Parteisse ja ELDR liitumisel Reformierakonnaga sai temast 1994. aastal selle partei asutajaliige ja volikogu esimees.Reformierakonna fraktsiooni uus esimees on Paul-Eerik Rummo. postimees.ee, 7. november 2002.

1992. aasta septembrist 1994. aasta juunini oli ta Eesti kultuuri- ja haridusminister. 2003. aasta aprillist kuni 5. aprillini 2007 oli ta Eesti rahvastikuminister. Formaalselt oli ta Andrus Ansipi valitsuses portfellita minister, rahvastikuministriks kutsuti teda mitteametlikult"Kes? Mis? Kus?" 2006, lk. 59.

Rummo kandideeris 2004. aasta Euroopa Parlamendi valimistel Reformierakonna nimekirjas ja sai 219 häält.Paul-Eerik Rummo. Valimiste arhiiv.

16. aprillist 2007 oli Rummo Riigikogu Eesti-Malta parlamendirühma ja 30. aprillist Soome-ugri toetusrühma esimees.Riigikogu Soome-ugri toetusrühma esimees taunib Kremli tegevust. riigikogu.ee, 10. juuli 2007.

Rummo sai 2011. aasta Riigikogu valimistel 833 häält, kuid valituks ei osutunud. Pärast Andrus Ansipi kolmandas valitsuses sotsiaalministriks Hanno Pevkuri asendusliikme Einar Vallbaumi tagasiastumist Riigikogu liikme kohalt sai Riigikogu juhatuse otsusega Paul-Eerik Rummo asendusliikmena XII Riigikogu liikmeks alates 7. aprillist 2011. 2015. aasta Riigikogu valimistel kogus ta 642 häält ja valituks ei osutunud.

Paul-Eerik Rummo on olnud Eesti Rahvusringhäälingu Nõukogu esimees (1996–2000)Eesti Rahvusringhäälingu nõukogu eelmised koosseisud. info.err.ee, 16. veebruar 2024. ja Mitte-eestlaste Integratsiooni Sihtasutuse nõukogu esimeesReps tahab integratsiooni sihtasutust oma alluvusse. postimees.ee, 22. november 2005..

 Looming 
pisi|Paul-Eerik Rummo 2006. aastal.
Paul-Eerik Rummo on luuletaja, kelle looming kuulub eesti uuemasse klassikasse. "Paul Eerik Rummo luule tervikuna kujutab endast 20. sajandi teise poole eesti kirjandusilma üht murdepunkti ja uuema luuleklassika keset," on kirjutanud kirjandusteadlane Rein Veidemann.Rein Veidemann "Erakorraline luuletaja, korraline poliitik" Postimees, 19. jaanuar 2012, lk 15

Rummo on kirjutanud ka näidendeid, lasteraamatuid, filmistsenaariume, laulusõnu, sealhulgas filmi "Viimne reliikvia" laulutekstid, dramatiseeringuid ning tõlkinud luulet paljudest keeltest. Tema esimesed trükikatsetused ilmusid 1954. aasta novembris ajalehes Säde ja ajakirjas Pioneer.

Paul-Eerik Rummo poeetiline näidend "Tuhkatriinumäng" (1967, peetakse üheks eesti parimaks näidendiks) võtab teatraalses vormis kokku autori põlvkonna elu- ja tõeotsingute ängistuse, vürtsitades seda absurdihuumori ja iroonilise optimismiga. 1969. aastal esietendus näidend Vanemuise teatris (lavastaja Evald Hermaküla) ning sellest sai üks teatriuuenduse murrangulavastusi.Tuhkatriinumäng. Eesti Teatri Agentuur.

Rummo looming lastele jaguneb kahte perioodi. Ta debüteeris lastekirjanduses 1970. aastail, kui ilmusid omas ajas novaatorlik luuleraamat "Lugemik – lugemiki" (1974) ning muinasjututravestiad  "Kokku kolm juttu" (1975). Värsket loomingut avaldas ta uuel aastatuhandel, kui lisaks luule- ja proosaraamatutele  nägi trüki- ja rambivalgust ka näidend "Aknalaua Juss ja sõbrad" (2008).Paul-Eerik Rummo. elk.ee.

Teosed
"Ankruhiivaja" (1962)
"Tule ikka mu rõõmude juurde" (1964)
"Lumevalgus...lumepimedus" (1966; Loomingu Raamatukogu sarjas ilmunud kaksikkogu teise poole autor oli Enn Vetemaa)
"Luulet 1960–1967" (valikkogu, 1968)
"Tuhkatriinumäng" (näidend, 1969)
"Saatja aadress" (1972, levis omakirjastuslikult)
"Lugemik-lugemiki" (lasteraamat, 1974)
"Kokku kolm juttu" (lasteraamat, 1974)
"Kass! Kass! Kass!" (näidend, 1981)
"Saatja aadress ja teised luuletused 1968–1972" (1989)
"Ajapinde ajab" (1985)
"Oo et sädemeid kiljuks mu hing" (valikkogu, 1985)
"Kõrgemad kõrvad" (1985)
"Luuletused" (1999)
"Kohvikumuusikat" (2001)
"Vannituba" (2004)
"Kogutud luule" (2005)

 Tõlked 
"Antillide luulet" (1966, koos teiste tõlkijatega)
"Surmad ja sisenemised" (Dylan Thomas, 1972)
"Charlotte koob võrku" (Elwyn Brooks White, 1979) 
"Luuletusi ja poeeme" (Aleksandr Puškin, 1977) 
"Näidendid ja lühiproosa" (Aleksandr Vampilov, 1978) 
"Omadega puntras" (Ronald David Laing, 1978)
"Aastad" (Tuomas Anhava, 1981) 
värsside tõlge Lennart Meri raamatus "Hõbevalgem" (1984)
"Ajalaevad" (Stephen Baxter, 1997)
"Ahermaa ja teisi luuletusi" (Thomas Stearns Eliot, 1999)
"Puškin armastusest" (Aleksandr Puškin, 2001) 
"Valitud luuletused" (Aleksandr Puškin, 2003)
"Ulysses" (James Joyce, 2024)

 Näidendid 
"Kaksteist aastat hiljem" (1968)
"Kotkas-Prometheus" (1968)
"Tuhkatriinumäng" (1968)
"Kass! Kass! Kass!" 	(1979)
"Valguse põik" (1992)
"Körged, körged Köpu mäged" (1999)
"oc1.doc ehk Lillede keel" (2001)
"Tipus" (2001) 
"Aknalaua Juss ja sõbrad" (2002)			
"Taevast sajab kõikseaeg kive" (2016)
"L-hunt" (2021)
"Kõrgemad kõrvad" 	 		
Dramatiseeringud:
"Ramilda Rimalda" (1977)
"Rakvere romanss" (1982)
Valtoniana (kompositsioon)Paul-Eesrik Rummo. EEsti Teatri Agentuur. 		 	

 Näidendite tõlked 
 "Amhersti kaunitar" (William Luce) (1985)
 "Biedermann ja tulesüütajad" (Max Frisch)		
 "Bingo: stseenid rahast ja surmast" (Edward Bond) 			
 "Brand" (Henrik Ibsen) (2014)
 "Hüvastijätt juunis" 	(Aleksandr Vampilov) 			
 "Inimese el" (Leonid Andrejev)		
 "Kajakas 2" (Anton Tšehhov) (1978)
 "Kolmest kuueni" (Aleksandr Tšhaidze)	(1984)
 "Lauluke armastusest ja nukrusest" (Leonid Žuhhovski)	Näidend 			
 "Lõvi talvel" (James Goldman) (1983)
 "Me pommitasime New Havenit" (Joseph Heller) 	 		
 "Naised" (Clare Boothe) (1985)
 "Norman vallutaja" (Alan Ayckbourn) (1984)
 "Näete, kes tuli?" (Vladimir Arro) 			
 "Oliver ja Jennifer" (Erich Segal) (1972)
 "Peer Gynt" (Henrik Ibsen) (2017)
 "Piimmetsa vilus" (Dylan Marlais Thomas) (1970)
 "Seersant Musgrave`i tants" (John Arden) (1974)
 "Sein" (Ion Drutse) 		
 "Ärge tulistage valgeid luiki" (Boriss Vassiljev) (1976)

 Tunnustus 
1966 – Juhan Liivi luuleauhind ("Ikka Liivist mõteldes")1966 — Paul-Eerik Rummo “Ikka Liivist mõteldes. juhanliiviluuleauhind.wordpress.com.
1986 – Eesti NSV teeneline kirjanik
1986 – J. Smuuli nimeline kirjanduspreemia ("Оo et sädemeid kiljuks mu hing. Valitud luulet")
1990 – Eesti Kirjanike Liidu aastapreemia ("Saatja aadress")
1999 – Eesti Kultuurkapitali kirjanduse sihtkapitali aastapreemia (ilukirjanduslik tõlge võõrkeelest eesti keelde: T. S. Elioti "Luuletused")
2001 – Riigivapi IV klassi teenetemärk
2001 – Eesti Näitemänguagentuuri näidendivõistluse äramärgitud töö ("Tipus")
2005 – Eesti Kultuurkapitali kirjanduse aastapreemia ("Kogutud luule")
2006 – Valgetähe II klassi teenetemärk
2007 – Põhjatähe orden (Rootsi)
2015 – Aleksander Kurtna nimeline auhind (koos Sigrid Toomingaga)
2016 – Eesti Kultuurkapitali kirjanduse sihtkapitali aastapreemia („Taevast sajab kõikseaeg kive“)
2017 – Jaan Krossi kirjandusauhind ("Taevast sajab kõikseaeg kive")
2017 – aasta liberaal
2019 – Soome Erkki Wilho Ponkala Fondi elutööpreemiaKirjanik Paul-Eerik Rummole anti Soomes elutööpreemia. Soome Instituut Facebookis. 10.10.2019.
2020 – Eesti Vabariigi kultuuripreemia elutöö eestSelgusid riiklike kultuuri elutöö- ja aastapreemiate laureaadid. kultuur.err.ee, 6. veebruar 2020.
2022 – August Sanga nimeline luuletõlke auhindAuhind Paul-Eerik Rummole Loomingus ilmunud luuletõlke eest. looming.ee, september 2022.
2023 – Loomingu aastapreemia (näidend "L-hunt. Pildikesi kohalikult taevakehalt")Paul-Eerik Rummo näidend pälvis Loomingu auhinna. teater.ee, 2. mai 2023.
2024 – Rahva Raamatu aasta raamatu auhind James Joyce’i romaani „Ulysses“ tõlke eest
2025 – Eesti Kultuurkapitali aastapreemia James Joyce’i romaani „Ulysses“ tõlke eest
2025 – Eesti Kultuurkapitali kirjanduse sihtkapitali aastapreemia James Joyce’i romaani „Ulysses“ tõlke eest
2025 – 2024. aasta keeleteo konkursi peaauhind James Joyce’i romaani „Ulysses“ tõlke eest

Isiklikku
Tal on kaks vanemat õde: Mall Johanson (sündinud 17. aprillil 1935) ja Lea Tormis. Tema isa oli Paul Rummo ja ema Tiio Rummo.

Paul-Eerik Rummol on neli tütart: Ingrid, Lilit, Tiiu-Liisa, Viiu-Marie. Ta on abielus näitleja ja kirjaniku Viiu Härmiga.http://www.estlit.ee/?id=10885&author=10885&c_tpl=1066

 Viited 

 Välislingid 


 Jaak Rähesoo. Ilma loata tehtud teater Postimees.ee, 21. veebruar 2009
 Rein Veidemann. Paul-Eerik Rummo 70: erakorraline luuletaja, korraline poliitik Postimees.ee, 19. jaanuar 2012
 Märt Väljataga. Paul-Eerik Rummo omas ajas ja väljaspool seda. looming.ee, jaanuar 2024.
 Paul-Eerik Rummo näidendid said kaante vahele. postimees.ee, 24. mai 2024.

Kategooria:Eesti haridusministrid
Kategooria:Eesti rahvastikuministrid
Kategooria:VII Riigikogu liikmed
Kategooria:VIII Riigikogu liikmed
Kategooria:IX Riigikogu liikmed
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:Eesti kirjanikud
Kategooria:Eesti luuletajad
Kategooria:Eesti NSV Kirjanike Liidu liikmed
Kategooria:Eesti Kongressi liikmed
Kategooria:Eesti NSV teenelised kirjanikud
Kategooria:Eesti Reformierakonna poliitikud
Kategooria:Nõmme linnaosa halduskogu liikmed
Kategooria:Tallinna Reaalkooli vilistlased
Kategooria:Tartu Ülikooli filoloogiateaduskonna vilistlased
Kategooria:Valgetähe II klassi teenetemärgi kavalerid
Kategooria:Riigivapi IV klassi teenetemärgi kavalerid
Kategooria:Rahvaste Sõpruse ordeni kavalerid
Kategooria:Sündinud 1942